Ettepanek NÕUKOGU OTSUS millega muudetakse otsust 2001/131/EÜ, millega lõpetatakse AKV-EÜ partnerluslepingu artikli 96 kohased konsultatsioonid Haitiga

(komisjoni esitatud)

SELETUSKIRI

Alates 2000. aasta luhtunud valimistest, otsustasid Euroopa Liit (EL) ja teised peamised Kariibi mere piirkonna annetajad vaadata uuesti läbi, muuta või peatada abi osutamine Haitile, kuna leiti, et selles riigis ei toetata demokraatia põhimõtteid ega õigusriiki. Osalist või täielikku abi osutamise peatamist peeti sel hetkel parimaks vahendiks, millega rahvusvaheline üldsus sai Haiti ametivõime kutsuda aru pähe võtma ja sundida neid korraldama uusi vabasid ja õiglaseid valimisi.

Euroopa Liit loeb tekkinud olukorda Cotonou lepingu demokraatia põhimõtetega kokkusobimatuks ning Euroopa Liidu Nõukogu otsustas 29. jaanuaril 2001 vastavalt Cotonou lepingu artikli 96 lõike 2 punktile c võtta vastu asjakohased meetmed meie koostöö ümberkorraldamiseks Haitiga. Vastavalt nendele asjakohastele meetmetele on Euroopa Ühenduse abi Haitile osaliselt peatatud (pole otsest rahalist toetust Haiti valitsuse eelarvesse), üheksanda Euroopa Arengufondi (EAF) raames eraldatud vahendeid (239 miljonit eurot) pole avatud ning kaheksanda EAF ülejäänud vahendid (84,4 miljonit eurot) suunatakse ümber, et Haiti elanike saaksid sellest otsest kasu. Jätkatakse tegevust, et tugevdada kodanikuühiskonda ja erasektorit, toetatakse demokratiseerumist ning õigusriigi kindlustamist, võideldakse vaesusega ning osutatakse humanitaar- ja esmaabi. EL on seadnud suhete normaliseerimise tingimuseks Haitiga Ameerika Riikide Organisatsiooni (OAS) resolutsioonis 822 ettenähtud tingimuste ja meetmete täitmise vabade ja õiglaste valimiste korraldamise suhtes.

2001. aasta otsus vaadati uuesti läbi ning pikendati edukalt kehtivust 21. jaanuari 2002. aasta otsusega 2002/131/EÜ, 10. jaanuari 2003. aasta otsusega 2003/53/EÜ ja 22. detsembri 2003. aasta otsusega 2003/916/EÜ. Käesolev otsus aegub 31. detsembril 2004 ning nõuab nende meetmete uuesti läbivaatamist kuue kuu jooksul. Veel enam, hiljutised poliitilised arengusuunad Haitil nõuavad kogu meie koostöö uuesti läbivaatamist selle riigiga.

2004. aasta veebruaris halvenes olukord Haitil dramaatiliselt: laienes sõjategevus ning suurenes vägivald ja verevalamine, mis viisid lõpuks president Aristide'i tagasiastumiseni ja maalt lahkumiseni 29. veebruaril 2004. Samal päeval vannutati riigi ajutiseks presidendiks vastavalt Haiti põhiseadusele Haiti riigikohtu esimees Boniface Alexandre. Ajutine tehnokraatidest koosnev valitsus eesotsas Gerard Latortue'ga vannutati ametisse 17. märtsil 2004. Ajutine valitsus on teinud ettepaneku viia Kariibi Ühenduse (CARICOM) ja Ameerika Ühenduse Organisatsiooni (OAS) plaani kohaselt läbi vabad ja õiglased valimised 18 kuu jooksul ja kolmes faasis: kohalikud valimised 2005. aasta kevadel, seadusandlikud (parlamendi) valimised 2005. aasta suvel ja lõpuks presidendi valimised 2005. aasta sügisel. Haiti ajutine valitsus on võtnud endale kohustuseks seada prioriteediks turvalisus ning usalduslikkuse kliima taastamine riigis. Selle kohustuse elluviimist konkreetsete tegevuste läbi peetakse otsustavaks demokraatia taastamisel riigis.

29. veebruari 2004. aasta ja 30. aprilli 2004. aasta ÜRO resolutsioonidega kiideti heaks mitmerahvuselise ajutiste julgeoleku- ja stabiliseerimisjõudude loomine. Nimetatud jõud võtavad Brasiilia eestvedamisel alates 1. juunist vastutuse riigi julgeoleku ja ajutise valitsuse toetamise eest demokratiseerimisprotsessi käigus.

Rahvusvahelised annetajad ja ajutine valitsus leppisid kokku osapoolte vajaduste hindamises (ajutine koostööraamistik - ICF), mille eesmärgiks on määratleda riigi lühiajalise ja keskmise pikkusega perioodi prioriteetsed vajadused. Selle protsessi juhtroll on Euroopa Komisjoni käes. Lõplikud hinnangud rahvusvaheliste annetajate ülesannete ja nende annetajate kohustuste täitmise kohta tehakse teatavaks 2004. aasta juulis toimuval planeerimiskonverentsil, mille käigus esitletakse detailselt kavandatud ja osapoolte vahel koordineeritud ülesehitamiskava.

Ladina-Ameerika töögrupi nõukogu (COLAT) soovitusel algatatud koostöökõnelused komisjoni liikme Nielsoni ja ajutise peaministri Latortue vahel toimusid Brüsselis 12. mail 2004. aastal. Peaminister Latortue kinnitas 25. mail 2004 saadetud kirjas [1] Haiti ajutise valitsuse pühendumist põhiseadusliku demokraatliku valitsemistava taastamisele, sealhulgas ka kolmes osas toimuvate vabade ja õiglaste valimiste korraldamisel 18 kuu jooksul: kohalikud valimised 2005. aasta kevadel, seadusandliku kogu (parlamendi) valimised 2005. aasta suvel ja presidendi valimised 2005. aasta sügisel.

[1] Kirja koopia on lisatud.

Võttes arvesse ülalmainitud asjaolusid, peaks Euroopa Liit leidma vahendid, et reageerida olukorrale adekvaatselt ja ühtselt. Peaksime toetama Haiti rahvast ja Haiti valitsust selles taastamisprotsessis toetades meetmeid, mida ICF on määratlenud prioriteetidena ning mis soodustavad arengut, mis toovad kasu rahvale. Samuti peaksime leidma vahendeid, et toetada demokratiseerimisprotsessi ning eelkõige valimiste organiseerimist. Lõpuks peavad asjakohased meetmed peegeldama komisjoni poolehoidu demokraatia põhielementidele - inimõigustele ja õigusriigile - mis on kirjas Cotonou lepingus ning saatma jõulise signaali valitsusele, et samal ajal, kui me tervitame võetud kohustusi demokratiseerimise suunas, oleme ka valvsad ning jälgime järjekindlalt valitsuse esitatud ajakavast ja võetud kohustuste täitmisest kinnipidamist. Täieliku regulaarse koostöö taastamine toimuks seega pärast seda, kui on vastavalt valitsuse kohustustele korraldatud 2005. aastal vabad ja õiglased valimised ning taastaud täielik demokraatlik kord.

Mainitud asjaolusid arvesse võttes tehakse ettepanek vaadata uuesti läbi asjakohased meetmed ja teha seda järgmiselt:

(1) jätkatakse kaheksanda Euroopa Arengufondi (EAF) raames ülejäänud vahendite ümbersuunamist programmidele, mis toovad otsest kasu Haiti rahvale, tugevdavad kodanikuühiskonda ja erasektorit, toetavad demokratiseerumist ja tugevdavad õigusriigi põhimõtteid ja valimisprotsessi; need võivad sisaldada ka meetmeid, mida ajutises koostööraamistikus (ICF) on määratletud kui lühiajalisi ja keskmise pikkusega perioodi prioriteedid, mis on kehtestatud tihedas koostöös ajutise valitsuse, kodanikuühiskonna ja peamiste annetajate vahel;

(2) üheksanda EAF vahendite eraldamine tehakse teatavaks selle otsuse avaldamisel Euroopa Liidu Teatajas; (võimalusega kasutada vastavalt tegelikele vajadustele B-ümbrikku oodates üheksanda EAF CSP/NIP allkirjastamist);

(3) üheksanda EAF vahendite programmi koostamise arutelud algavad siseriikliku eelarvevahendite käsutajaga eesmärgiga töötada välja riigi strateegiaalane dokument ja riiklik näidisprogramm (NIP). Strateegias võetakse arvesse ajutise koostööraamistiku tulemusi;

(4) riikliku näidisprogrammi allkirjastamine toimub koos uue demokraatlikult valitud Haiti valitsusega pärast siseriiklikke valimisi, mis järgivad Ameerika Riikide Organisatsiooni (OAS) resolutsiooni 822 ning mille on pädevad Haiti institutsioonid ja rahvusvaheline üldsus tunnistatud vabadeks ja õiglasteks. On märgitud, et siseriiklikke valimisi planeeritakse hiljemalt 2005. aasta keskpaigaks;

(5) Käesolev ei puuduta regionaalprojekte, humanitaaralast tegevust ega kaubandusalast koostööd.

Mainitud meetmed aeguvad 31. detsembril 2005, kuid neid saab uuesti vaadata läbi ja tühistada pärast planeeritud tegelikku valimiste toimumist.

Ettepanek NÕUKOGU OTSUS millega muudetakse otsust 2001/131/EÜ, millega lõpetatakse AKV-EÜ partnerluslepingu artikli 96 kohased konsultatsioonid Haitiga

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse AKV-EÜ partnerluslepingut, [2] mis jõustus 1. aprillil 2003, eriti selle artiklit 96,

[2] EÜT 317, 15.12.2000, lk 3. Kokkulepet on viimati muudetud otsusega nr 1/2003 (ELT 141, 7.6.2003, lk 25).

võttes arvesse nõukogus kokku tulnud liikmesriikide valitsuste esindajate sõlmitud AKV-EÜ partnerluslepingu [3] rakendamiseks võetavaid meetmeid ja järgitavaid menetlusi käsitleva sisekokkuleppe sätteid ja eriti selle artiklit 3,

[3] EÜT 317, 15.12.2000, lk 376.

võttes arvesse komisjoni ettepanekut,

ning arvestades järgmist:

(1) Otsuse 2001/131/EÜ [4] põhjal peatatakse osaliselt AKV-EÜ partnerluslepingu artikli 96 lõike 2 punkti c kohaselt asjakohase meetmena Haitile rahalise abi andmine.

[4] EÜT 48, 17.2.2001, lk 31. Otsust on viimati muudetud otsusega 2003/53/3K (EÜT 20, 24.1.2003, lk 23).

(2) Otsus 2003/916/EÜ aegub 31. detsembril 2004 ning kuue kuu jooksul tuleb meetmed uuesti läbi vaadata.

(3) 12. mail 2004. toimusid Euroopa Komisjoni ja Haiti ajutise peaministri vahel arutelud, mille käigus hinnati ajutise valitsuse poliitilist tegevuskava, k.a. valimiste ajakava, mille abil taastada täielik inimõigusi ja põhivabadusi austav demokraatlik ja põhiseaduslik kord.

(4) Haiti ajutine peaminister kinnitas 25. mail 2004. aastal saadetud kirjas Haiti ajutise valitsuse erilist pühendumist Cotonou lepingu artikli 9 oluliste osade järgimisele, eriti, mis puudutab inimõiguste olukorda, demokraatia põhimõtteid ja õigusriiki, et taastada riigis täielik demokraatia ja põhiseaduslik kord,

ON TEINUD JÄRGMISE OTSUSE:

Artikkel 1

Otsust 2001/131/EÜ muudetakse järgmiselt:

(1) Artikli 3 teises ja kolmandas lõikes asendatakse kuupäev ,31. detsember 2004" kuupäevaga "31. detsember 2005"

(a) Teises lõigus asendatakse "31. detsember 2004" kuupäevaga "31. detsember 2005";

(2) Lisa asendatakse käesoleva otsuse lisas esitatud tekstiga.

Artikkel 2

Käesolev otsus avaldatakse Euroopa Liidu Teatajas.

Brüssel,

Nõukogu nimel

eesistuja

LISA

Haiti valitsusele adresseeritud kiri

Austatud...,

Euroopa Liit omistab suurt tähtsust Cotonou lepingu artikli 9 sätetele. AKV-EÜ partnerlus on rajatud inimõiguste austamisele ning demokraatia ja õigusriigi põhimõtetele, need on lepingu oluliseks osaks ja sellele põhinevad meie suhted.

Euroopa Liit on selles suhtes teraselt jälginud üleminekuid Haitis, eriti uue Haiti ajutise valitsuse ametisse määramist, mis vannutati ametisse 17. märtsil 2004 pärast ulatuslikku Kariibi Ühenduse (CARICOM) ja Ameerika Riikide Organisatiooni (OAS) plaanil põhinevat konsultatsiooniprotsessi.

12. mail 2004. aastal toimusid Brüsselis läbirääkimised Teie ja Euroopa Komisjoni vahel, et uurida ajutise valitsuse poliitilist tegevuskava demokraatia ja põhiseadusliku korra taastamiseks. Euroopa Liit pani tähele Teie võetud kohustust, eriti inimõiguste olukorra parandamise, demokraatlike põhimõtete (k.a vabade ja õiglaste valimiste korraldamine), õigusriigi ja usaldusliku valitsemise kehtestamise suhtes nagu väljendatud Teie 25. mai 2004. aasta kirjas Euroopa Komisjonile. Kõnealused võetud kohustused peaksid viima Haiti lõpuks suurema poliitilise stabiilsuseni. Euroopa Liit kutsub ajutist valitsust üles võetud kohustuste muuta kiiresti konkreetseteks meetmeteks, et kindlustada demokratiseerimisprotsessi muutumine Haiti poliitilise, majandusliku ja sotsiaalse elu lahutamatuks osaks ning seeläbi kindlustada vastavus Cotonou lepingu artikliga 9.

Seda arvesse võttes vaatas Euroopa Liidu Nõukogu oma 22. detsembri 2004. aasta otsuse uuesti läbi ning otsustas uuesti läbi vaadata lepingu artikli 96 lõike 2 punktis c osutatud asjakohased meetmed järgmiselt:

(1) jätkatakse kaheksanda Euroopa Arengufondi (EAF) raames ülejäänud vahendite ümbersuunamist programmidele, mis toovad otsest kasu Haiti rahvale, tugevdavad kodanikuühiskonda ja erasektorit, toetavad demokratiseerumist ja tugevdavad õigusriigi põhimõtteid ja valimisprotsessi; need võivad sisaldada ka mneetmeid, mis ajutises koostööraamistikus (ICF) on määratletud kui lühiajalise ja keskmise pikkusega perioodi prioriteedid, mis on kehtestatud tihedas koostöös ajutise valitsuse, kodanikuühiskonna ja peamiste annetajate vahel;

(2) üheksanda EAF vahendite eraldamine tehakse teatavaks selle otsuse avaldamise ajal Euroopa Liidu Teatajas;

(3) üheksanda EAF vahendite programmi koostamise arutelud algavad siseriikliku eelarvevahendite käsutajaga eesmärgiga töötada välja riigi strateegiaalane dokument ja riiklik näidisprogramm (NIP). Strateegias võetakse arvesse ajutise koostööraamistiku tulemusi;

(4) riikliku näidisprogrammi allkirjastamine toimub koos uue demokraatlikult valitud Haiti valitsusega pärast siseriiklikke valimisi, mis järgivad Ameerika Riikide organisatsiooni (OAS) resolutsiooni 822 ning mille on pädevad Haiti institutsioonid ja rahvusvaheline üldsus tunnistanud vabadeks ja õiglasteks. On märgitud, et siseriiklikke valimised viiakse hiljemalt läbi 2005. aasta keskpaigas;

(5) Käesolev ei puuduta regionaalprojektide, humanitaaralaseid tegevusi ega kaubandusalast koostöö.

Selleks, et koostöö oleks edukas, tuleb tugevdada suutlikust abi vastuvõtmisel, mis pole hetkel piisav pannes rõhku heale valitsemistavale ning meetmete väljatöötamisele, mille alusel parandada abi vastuvõtmiseks vajaliku haldussuutlikust. Kohaldamismeetmed kohandatakse vastavalt Haiti suutlikusele juhtida oma eelarvet. Peale selle on rõhutatud, et areng parema avaliku sektori juhtimise suunas peab käima käsikäes koostööpoliitika rakendamisega.

Euroopa Liit jälgib tähelepanelikult demokratiseerumisprotsessi uusi arenguid, eelkõige ajutise valitsuse võetud kohustuste täitmist ning edusamme riiklike, kohalike ja presidendi valimiste osas. Liit kinnitab oma valmisolekut jätkata tõhusat poliitilist dialoogi Haiti ajutise valitsusega.

Palun võtke vastu meie sügav lugupidamine.

Komisjoni nimel

Nõukogu nimel

eesistuja

LISA II

>REFERENCE TO A GRAPHIC>

>REFERENCE TO A GRAPHIC>

>REFERENCE TO A GRAPHIC>

>REFERENCE TO A GRAPHIC>

>REFERENCE TO A GRAPHIC>